Държавен вестник, бр. 67, 2024 г., стр. 211

БРОЙ  67	
Д Ъ Р Ж А В Е Н  В Е С Т Н И К 	
СТР.  211  
параграф 27 по-горе. Електрическите връзки 
трябва да бъдат такива, че предните и задните 
габаритни светлини на коша да се включват 
едновременно със задната габаритна светлина 
на мотоциклета. При всички случаи кошът 
може да не бъде оборудван с дълга или къса 
светлина.
38. Автомобилите на три колела, разполо­
жени симетрично по отношение на средното 
надлъжно сечение на превозното средство, 
приравнени към мотоциклетите съгласно 
член 1, буква „n“ от Конвенцията, трябва да 
бъдат оборудвани с устройствата, посочени 
в параграфи 21, 22, 23, 24, буква „a“, 27 и 31 
по-горе. Ако широчината на такива превозни 
средства не надвишава 1,30 m (4 фута и 3 инча), 
е достатъчно да имат една дълга и една къса 
светлина. В този случай разпоредбите за от­
далечеността на осветяващата повърхност от 
най-външната граница на превозното средство 
не са приложими.
39. Всеки автомобил, с изключение на пре­
возно средство, чийто водач може да посочи 
промените в посоката на движението чрез 
сигнали с ръка, видими от всички ъгли от 
другите участници в движението, трябва да 
бъде оборудван с четен брой здраво закрепени 
към него пътепоказатели с мигаща оранжева 
светлина, видими през деня и през нощта от 
участниците в движението, по отношение на 
които движението на превозното средство 
има значение. Честота на мигане на светли­
ните трябва да бъде 90 мигания в минута, с 
допустимо отклонение от +30.
40. Ако светлини за мъгла са поставени на 
автомобил, различен от двуколесен мотоцик­
лет със или без кош, те трябва да излъчват 
бяла или жълта добре различима светлина, 
да бъдат две на брой и да са разположени 
така, че нито една точка от осветяващата 
им повърхност да не бъде над най-високата 
точка на осветяващата повърхност на късите 
светлини и така, че от всяка страна точката 
от осветяващата повърхност, която е най-
отдалечена от средното надлъжно сечение 
на пътното превозно средство, да не бъде на 
повече от 0,40 m (16 инча) от най-външната 
граница на превозното средство. 
41. Светлината за движение назад не бива да 
заслепява или да причинява ненужно неудоб­
ство на останалите участници в движението. 
Ако автомобил има светлина за движение 
назад, тя трябва да излъчва бяла, оранжева 
или жълта добре различима светлина. Устрой­
ството за включване на тази светлина трябва 
да бъде такова, че тя да може да се включва 
само когато е включена задната предавка.
42. Светлините на автомобилите и ремар­
кетата, освен пътепоказателите, не трябва да 
бъдат мигащи, с изключение на тези, които 
съгласно националното законодателство на 
договарящите страни се използват за обозна­
чаване на превозни средства или състави от 
пътни превозни средства, които не са длъжни 
да спазват общите правила за движение, или 
чието присъствие на пътя задължава другите 
участници в движението да бъдат особено 
предпазливи. Такива превозни средства са 
тези с предимство, организираните колони от 
пътни превозни средства, пътните превозни 
средства с необичайни размери и пътните 
превозни средства или машините за строеж 
и поддръжка на пътя. Договарящите страни 
могат да разрешат или да предвидят изиск­
ване определени светлини, с изключение на 
червените, да бъдат такива, че всички или 
някои от тях да излъчват мигаща светлина, 
за да предупреждават, че понастоящем тези 
пътни превозни средства представляват осо­
бена опасност.
43. За целите на разпоредбите на това 
Приложение:
(a) всяка комбинация от две или повече 
светлини, независимо дали са еднакви или не, 
но имащи същата функция и същия цвят, се 
счита за единична светлина, ако проекциите 
на техните осветяващи повърхности на вер­
тикална равнина, перпендикулярна на сред­
ното надлъжно сечение на пътното превозно 
средство, заемат не по-малко от 50 % от най-
малкия правоъгълник, очертаващ проекциите 
на посочените осветяващи повърхности;
(b) единична осветяваща повърхност с фор­
ма на лента се счита за две или четен брой 
светлини, ако е разположена симетрично по 
отношение на средното надлъжно сечение 
на пътното превозно средство, намира се 
най-малко на 0,40 m (16 инча) от най-външ­
ната граница на превозното средство и е с 
дължина не по-малка от 0,80 m (32 инча). 
Осветяването на такава повърхност трябва 
да бъде осигурено от поне два светлинни 
източника, разположени възможно най-близо 
до нейните краища. Осветяващата повърхност 
може да бъде образувана от няколко елемента, 
разположени така, че проекциите на осветя­
ващите повърхности на различните елементи 
върху вертикална равнина, перпендикулярна 
на средното надлъжно сечение на пътното 
превозно средство, да заемат не по-малко от 
50 % от най-малкия правоъгълник, очерта­
ващ проекциите на посочените осветяващи 
повърхности на елементите. 
44. Светлините на пътно превозно средство 
с еднаква функция и насочени в една посока 
трябва да бъдат с еднакъв цвят. Светлините 
и светлоотразителите, които са четен брой, 
трябва да бъдат разположени симетрично по 
отношение на средното надлъжно сечение 
на пътното превозно средство, с изключение 
на пътните превозни средства, чиято външ­
на форма е асиметрична. Интензитетът на 
светлините във всеки чифт светлини трябва 
да бъде почти еднакъв.